A Les Dàlies Apartaments Salou donem la benvinguda a la teva mascota\nA Les Dàlies Apartaments de Salou som conscients del valor d'estar a prop de les nostres mascotes.\nAtès que som apartaments "Pet friendly" permetem als nostres clients que les seves mascotes els acompanyin durant tota la seva estada a les nostres instal·lacions.\nHotels i apartaments "Pet friendly", la importància de viatjar amb la teva mascota\nA l'hora de viatjar busca un allotjament "Pets friendly" a la destinació escollida. Segur que el trobaràs! Nosaltres som un d'ells!\nAmb el pas del temps les nostres estimades mascotes han aconseguit omplir una part molt important de les nostres vides. Fa uns anys, viatjar amb la teva mascota era una idea pràcticament impensable, però actualment és perfectament possible. Gaudir d'un viatge amb el teu gat, o anar al restaurant acompanyat del teu gos ha esdevingut una realitat i, per això, Les Dàlies t'ofereix aquesta oportunitat.\nCada vegada és més comú que les famílies tinguin una o diverses mascotes. Per tant, el mercat enfocat als animals de companyia és cada vegada més important.\nCom a amos de mascotes, és important que aportem el nostre granet de sorra perquè aquesta oferta sigui encara més gran. Hem de ser responsables, respectar els altres i fer-nos càrrec correctament de les nostres mascotes. Qualsevol persona que tingui una mascota l’ha de cuidar i l’ha de portar amb placa d'identificació i corretja. També és important assegurar-se que el nostre animal de companyia tingui una salut òptima: sense malalties contagioses, que compti amb un certificat de vacunació vigent i un calendari de desparasitació actualitzat. Junts aconseguirem que la cultura canviï i que viatjar amb la nostra mascota deixi de ser un mal de cap.\nLes Dàlies, apartaments "Pet friendly" a Salou\nA Les Dàlies Apartaments som amics de les mascotes. Estarem encantats d'acollir-vos a tu i al teu animal de companyia, per tal que puguis gaudir al màxim de les teves vacances a Salou. Volem tenir cura del teu animal perquè se senti com a casa al nostre establiment.\nEn arribar, posarem a la teva disposició una menjadora i abeurador per a la teva mascota (sol·licitant-ho a recepció), així com una guia de veterinaris i centres d'estètica per a animals de companyia propers. També t'informarem dels llocs més idonis per passejar o realitzar activitats a l'aire lliure amb la teva mascota així com de serveis de pagament d'acompanyament de mascotes.\nCondicions d'allotjament per a mascotes:\nEstada de la teva mascota: 10 €/dia.\nEs obligatori presentar la targeta sanitària actualitzada. Si les vacunes i registres legals obligatoris no estan al dia, podrem no acceptar la seva entrada a l'establiment.\nCal portar un llit o manta per dormir (no està permès que la mascota dormi al sofà)


Noms per a mascotes - Lladrucs i altres sons\nNoms per a mascotes Los rankings del Dispensari Veterinari del Vallès\n6 de juny de 2016 Dispensari Veterinari\tDeixa un comentari\nTriar noms per a mascotes sovint és més complicat del que sembla, ja que hi acostumen a intervenir diverses variables i cal arribar a un consens entre tots els membres de la família.\nLlegiu aquesta entrada en castellà: Nombres para mascotas. Los rankings del Dispensari Veterinari del Vallès.\nSi acabeu d’aterrar al món dels animals domèstics, batejar la vostra mascota és una de les primeres decisions que haureu de prendre com a nous propietaris. Els noms per a mascotes sovint tenen a veure amb la raça o l’aspecte de l’animal, però també hi influeixen altres factors.\nPer exemple, podem triar noms per a mascostes entre els nostres ídols o referents de quatre potes (Toby, Max, Kitty, Garfield). També ens pot ajudar a escollir la musicalitat de la pronúncia (Nala, Lola, Coco, Nina, Gala, Mimi). O fins i tot les connotacions que hi ha al darrera de cada apel·latiu (Thor, el deu Tro o Zeus, el rei dels déus de l’Olimp).\nGeneralment es trien noms curts, de màxim quatre lletres, més fàcils a l’hora d’avisar la nostra mascota i, curiosament, hi ha una gran coincidència en l’elecció final.\nEn total sintonia amb el Top 10 dels noms de gossos més posats al país, entre els clients canins del Dispensari Veterinari del Vallès del darrer any, el nom de Lluna o Luna ocupa, i amb diferència, la primera posició. Sovint identificada amb la feminitat i la fertilitat, la Lluna és un nom de dolces connotacions que s’escau a totes les races de gossa. El segon lloc l’ocupen els noms de Lola i Nala, també per a femelles, i el tercer Kira i Thor.\nA l’altra extrem de la llista, ens han semblat:\nMolt originals i gairebé únics els noms de: Gintonic, Qk, Bimbo, Cabernet i Tatcher.\nMolt elegants: Chanel, Chloe i Lancôme.\nMolt aristocràtics: Duc, Duque, Kaiser, Lady i Byron.\nMolt divins: Eros i Isis.\nMolt musicals: Queen, Lennon, Django, Dylan, Bruce, Boss, Beethoven i Johnny Deep\nMolt dolços Bombón, Chocolate, Dolça, Dolce, Candy, Perla i Bolita.\nI potser una mica elementals: Cachorro, Cadell, Gossa o Perrita.\nRanking dels 10 noms més posats entre els gossos del Dispensari veterinari.\nPel que fa als gats també hi ha coincidències, malgrat que no tan destacades. La primera posició és per Mimi, un nom molt moixí, fi i elegant, per a gates de port distingit i pelatge de tons clars. Novament es repeteixen noms com Luna, Leo o Kira i, entre ells, sempre hi ha algun Garfield o Kitty, coneguts protagonistes de dibuixos animats.\nD’altra banda, entre els més originals hi tenim:\nEl Gobolino, el Grifusito i la Ninamuixa.\nUn del futboler, el Messi.\nAlguns de romàntics com la Princesa i el Romeo.\nD’altres de còmics: el Zipi i el Zape.\nUn de molt picant: el Wasabi.\nI els més llaminers: la Piruleta i el Sugus.\nDispensari Veterinari del Vallèsmascotesnoms\nEntrada anteriorCurs d’ecografies a l’hospital de RubíSegüent entrada5 Consells de perruqueria canina davant l’arribada de l’estiu


Fòrum-esmorzar "Noves cares, nova política?" amb Andrea Levy, Jaume Collboni i Miquel Buch on Vimeo\nFòrum-esmorzar "Noves cares, nova política?" amb Andrea Levy, Jaume Collboni i Miquel Buch\nEl darrer divendres, deba-t.org va celebrar el seu darrer acte del curs 2012-2013 amb una sessió del club.deba-t.org. A través d'un fòrum-esmorzar amb el títol Noves cares, nova política? i on van participar Andrea Levy (PPC), Jaume Collboni (PSC) i Miquel Buch (CIU), diferents periodistes, polítics, joves emprenedors i estudiants universitaris es van donar cita al Principal de Tragaluz per fer una aproximació als reptes de la política i al paper de les noves fornades de polítics.\nA l'acte, conduït pel Nacho Corredor, van assistir persones com l'Albert Sáez (director adjunt de El Periódico de Catalunya) o Marc Martínez Amat (cap de política de RAC1); Toni Reig (director general de Joventut) o Antoni Gutíerrez-Rubí ( director d'Ideograma); Luis Recuenco (professor de la UPF) o Teresa Roig (responsable web CCCB); i joves com la Carlota Jérez (graduada en Art i Literatura a la Sussex University) o el Nicolàs Tomàs (estudiant de periodisme).\nAixí, i amb la voluntat de reflexionar al voltant del necessari canvi de formes i fons a la política, vam intentar provocar un debat entre els ponents i el públic participant que va acabar amb molts interrogants i poques conclusions i amb moltes més preguntes que respostes. Vimeo


La consellera Carme Capdevila inaugura a Lleida una mostra per incentivar l'acolliment d'infants\nL'exposició "Acolliment: un infant, un temps, una família" es podrà visitar a la rambla Ferran fins al 16 de novembre\nLa consellera d’Acció Social i Ciutadania, Carme Capdevila, inaugurarà dissabte a la rambla Ferran de Lleida, l’exposició “Acolliment: un infant, un temps, una família”. L’objectiu d’aquesta mostra és informar i sensibilitzar al públic sobre l’acolliment i, sobretot, animar noves famílies a acollir.\nL’acte inaugural arrancarà a les dotze del migdia amb l’espectacle “Caçadors de somnis”, a càrrec del grup d’animació Artristras. A continuació, hi haurà els parlaments oficials i, posteriorment, la consellera i la resta d’autoritats, recorreran els diversos espais de l’exposició.\n“Acolliment: un infant, un temps, una família” és una exposició interactiva formada per cinc espais en forma d’iglús. A través de jocs, colors, imatges virtuals, etc. es mostren quins són els drets dels infants, què és l’acolliment, quins tipus hi ha i com pot ser una família d’acollida. La mostra està dissenyada perquè els infants i les famílies, amb fills o sense, que la visitin passin una estona d’esbarjo, i alhora s’informin sobre l’acolliment i prenguin consciència de la necessitat de noves famílies acollidores. L’exposició romandrà oberta a l’espai central de la rambla Ferran fins el 19 d’octubre. L’horari de visita és de 10 del matí a 8 de la tarda.\nA més de la consellera Capdevila, a la inauguració també hi assistirà la secretària d’Infància i Adolescència, Imma Pérez; la directora de l’Institut Català de l’Acolliment i l’Adopció, Sílvia Casellas, el director territorial d’Acció Social i Ciutadania, Carles Vega i la regidora de Polítiques d’Igualtat, Drets Civils, Cooperació i Immigració de l’Ajuntament de Lleida, Rosa Ball.\n12:00|.Rambla Ferran (espai central)|Lleida (El Segrià)\nLa consellera d’Acció Social i Ciutadania, Carme Capdevila, inaugurarà l’exposició “Acolliment: un infant, un temps, una família”.


Els Mossos proven d'identificar els ultres del Benfica que van atacar un autobús i dos locals | SER Catalunya | Cadena SER\nEls Mossos proven d'identificar els ultres del Benfica que van atacar un autobús i dos locals\nEls aficionats van agredir un conductor de TMB amb cops de puny i cops de paraigües i van trencar el vidre frontal del vehicle\nLa policia catalana treballa en contacte amb la policia portuguesa\nGrup de seguidors del Benfica / Twitter\n24/11/2021 - 13:31 h. CET\nEls Mossos d'Esquadra han obert una investigació per intentar identificar els ultres i aficionats del Benfica que aquest dimarts van atacar un conductor d'autobús de TMB i el vehicle que duia i, més tard, van provocar aldarulls al voltant de l'estadi. Els Mossos estan en contacte amb la policia portuguesa, que va avisar inicialment als agents que alguns ultres, Dragons Vermells, s'havien desplaçat a la capital catalana.\nL'incident més greu va passar a primera hora de la tarda, passades les 16.30h, quan un grup d'un centenar d'aficionats portuguesos van intentar pujar a un autobús de TMB al carrer Roger de Llúria amb Gran Via. Uns 50 aficionats van pujar a l'autobús i el conductor es va negar a arrencar el vehicle, deixant les portes obertes perquè els clients baixessin de l'autobús. Al negar-se a arrencar, els jugadors van trencar el vidre frontal del bus amb cops de puny i de paraigües. Van fer el mateix amb ell, que va acabar ferit lleu. Una hora després, a les 17.30h, el conductor formalitzava la denúncia.\nNo name boys y Torcida Split atacan el bar de boixos antes del partido.#UCL\n— ULTRAS 𝕳 ACCOUNT OF (@UltrasAccountOF) November 23, 2021\nEn parel·lel, en aquell moment, centenars d'aficionats protagonitzaven aldarulls als carrers propers a l'estadi del Camp Nou, en concret al Carrer Felipe de Paz. Desenes d'aficionats, segons fonts del cas, van fer bar destrosses al Bar El Sabroso. Els Mossos d'Esquadra van demanar ajuda als Bombers de Barcelona, ja que els ultres havien llençat bengales dins el local, que s'havia omplert de fum. Els aficionats portuguesos també van trencar els vidres del local que hi ha en el número 20 del mateix carrer. Una persona va resultar ferida d'un tall a la mà, tot i que no va fer falta que es desplacés el SEM ja que no va necessitar assitència mèdica d'emergència.\nAbans de tot això, a les 15h del migdia, la Guàrdia Urbana, ja havia alertat que una dotzena de radicals estava encentent bengales al centre de Barcelona, a la plaça Catalunya i fent càntics a un bar cèntric, al Bar Txapela.\nBatalla campal en una discoteca de Barcelona: ya hay denuncias por agresiones racistas a clientes\nCau la xifra de biblioteques escolars a Catalunya\nLa Generalitat asegura que el ciberataque a sus servicios de información fue "planificado y contratado"


Els suspesos hauran de fer deures d'estiu\nS.S. Barcelona. Actualitzada el 21/06/2011 00:00\nEls nens que l'any que ve comencin l'Educació Secundària Obligatòria (ESO) i portin alguna assignatura suspesa de sisè de primària hauran de fer obligatòriament uns deures d'estiu que el seu tutor de primer d'ESO haurà de corregir i que formaran part de l'avaluació inicial d'aquell curs.\nÉs una de les novetats introduïdes per la consellera d'Ensenyament, Irene Rigau, per intentar millorar els resultats d'aquest 21,2% d'alumnes que acaben sisè de primària amb un nivell insuficient de competències bàsiques.\nA més, per primer cop, els tutors de primer d'ESO rebran els resultats individuals de cada alumne a les proves externes de sisè de primària. Uns resultats que, com a novetat també d'enguany, disseccionen les capacitats de l'alumne en cadascuna de les habilitats concretes per veure exactament què és el cal reforçar.\nEl departament d'Ensenyament ha elaborat diverses activitats d'estiu per reforçar cadascuna d'aquestes habilitats i competències i les ha penjat a internet, a l'abast de les escoles i de les famílies. A més dels que han suspès alguna assignatura, que les han de fer obligatòriament, les escoles que vulguin poden imposar deures a tots els alumnes. I si el centre no ho fa, els pares, que per primer cop reben informació detallada de les habilitats concretes que el seu fill ha de reforçar, també es poden descarregar de la xarxa les activitats més adients perquè els nens les treballin durant l'estiu.


BONES IMPRESSIONS: Les balances fiscals publicades. I ara què?\nTot i que les dades de les balances fiscals realitzades per l’estat situen el dèficit de Catalunya un punt per sota de les dades del govern de la Generalitat, aquestes ens diuen que el dèficit és del 8,70% del PIB.\nSegur que en les immediates hores seran objecte d’anàlisi i debat amplis pels experts i els mitjans de comunicació. Ara bé, segons el sr. Carlos Ocaña, secretari d’estat d’hisenda aquestes dades confirmen que el sistema és bo i “progressiu”. Per tant es vol donar per bo que 2.000 euros de cada català i catalana se’n vagin cada any per no tornar.\nLa forma en què s’aplica aquest sistema es fa amb un repartiment per tal d’equilibrar territoris en funció de la superfície que ocupen i no pas en funció del nombre de persones que hi viuen. Òbviament Catalunya surt perdent amb aquest sistema situant la quota de solidaritat molt per damunt del que podriem considerar just i solidari. Precisament l’excés d’aportació és el que fa que aquesta quota sigui insolidària.\nEl càlcul de les balances fiscals s’ha fet en base a dades del 2005, segons ha dit el mateix sr. Ocaña perquè s’havia de fer de pressa i corrent. Això també fa pensar que és més important córrer per complir una promesa del president, encara que molt tard, que no pas fer un estudi acurat amb la intenció de que el resultat serveixi per reformar el sistema de finançament i fer-lo més just.\nPotser des del govern de l’estat pensen que ja n’hi ha prou amb fer públiques aquestes dades. Els pesats dels catalans sempre queixant-se de que no fem públiques les balances fiscals, doncs “apa” aquí les teniu. Però aquestes dades que ens han donat, posen de manifest un sistema injust que deixa la possibilitat de crèixer i desnvolupar-se de les comunitats que més aporten, molt per sota del creixement i el desenvolupament de les comunitats que més reben. Una cosa és equilibrar i una altra molt diferent discriminar a uns en benefici desmesurat dels altres. I parlem de persones, no pas de territoris.\nTot el que no s’acosti a un sistema federal no solucionarà el problema. I lluny d’aconseguir-ho, el govern de l’estat no té intenció de moure un dit per millorar el que tenim ara.


Ampliar l’horari i altres reflexions de fons sobre biblioteques - Connexions des de #Badalona\nEn el ple de novembre de la Diputació de Barcelona (més informació sobre la sessió, aquí) es va aprovar per unanimitat una moció inicialment presentada pel PP però amb esmenes substancials d’ERC-AM, sobre l’ampliació de l’horari de les Biblioteques en èpoques d’exàmens. Amb el document es demana que la Diputació obri una línia d’ajuts als ens locals de la demarcació de Barcelona, exceptuant Barcelona, per tal que puguin tenir espais d’estudi nocturns en èpoques d’exàmens i que garanteixi que com a mínim els municipis de més de 50.000 habitants disposin\nd’espais d’estudi nocturn equivalents al 50% de les biblioteques del municipi.\nA continuació les notes que, més o menys, van servir de guió per la meva intervenció al plenari:\nContent d’estrenar-me aquest mandat parlant de biblioteques.\nEstà bé sempre que en aquest ple, que al capdavall és la màxima representació de la institució, trobem un moment per parlar i aprofundir en els serveis que presten les biblioteques, l’equipament més ben valorat per la ciutadania, i al capdavall, un actor insubstituïble i d’un gran valor als nostres pobles i ciutats.\nEn el dibuix de país que van fer en el marc de la mancomunitat la xarxa de les biblioteques formava part de la paret mestra del futur país.\nEn ciutats i pobles com els nostres en aquest context de tantes crisis solapades, i en què la desigualtat es cronifica… les biblioteques són instrument i potser també en part refugi.\nAquesta moció ens permet aprofundir sobre un dels papers que juga aquest actor, que va molt més enllà —sempre ha anat molt més enllà— del prèstec de llibres. Espai de trobada, d’activitat cultural, de descoberta, de lectura… i d’estudi.\nEstà bé que els municipis puguin garantir aquest servei i que ho facin a través també d’aquest actor cultural i cívic, la biblioteca.\nAgraïm al Partit Popular la disposició a enriquir aquesta moció, en què es proposa una línia d’ajuts econòmics pels municipis que disposin d’aquest servei i així facilitin la seva implantació.\nCorrespon a una demanda concreta dels municipis, i s’encaixa perfectament en la feina de la Diputació de suport als municipis.\nA partir d’aquí, aprofitem també per reflexionar sobre els nous espais de trobada vinculats a la cultura, el coneixement a les nostres pobles i ciutats, com els poden enfortir i posar al dia; com podem fer que esdevinguin referents de comunitat i sentit crític. Al voltant de les biblioteques, d’ateneus, d’instituts i equipaments escolars fora d’horari, d’ateneus.\nEns comprometem en els propers temps a estirar aquest fil, al voltant de la cultura i l’educació.\nEl nostre vot és a favor.\nTambé es van aprovar altres punts interessants, com la moció presentada per Esquerra Republicana i en Comú Guanyem en contra d’una planta incineradora de residus industrials a Cercs (tots els detalls del document aprovat aquí) i altres qüestions, que podeu repescar en aquest fil:\nDues declaracions institucionals han obert el #plediba: una contra la violència masclista pel #25n i l'altra pel #DiaMundialSida.\n📺 Recupera la sessió: https://t.co/9WvIxXcVOZ\n📱 Més informació a @ERCDiba: https://t.co/wqbtPxcpnf\n🗒 Ordre del dia: https://t.co/Fy3uo08ZoQ pic.twitter.com/dMVn8FYgQA\nAquesta entrada s'ha publicat dins de Badalona és un poble? | s'ha etiquetat en biblioteques, cultura, Diputació de Barcelona, reflexions sobre cultura a Badalona per oriol_llado | Deixa un comentari. Afegeix a les adreces d'interès l'enllaç permanent


Comprar Partitura Ho sap tothom i és profecia (versió completa) (PB) Avançat Partitures\nDinsic > Partitures > Avançat > Ho sap tothom i és profecia (versió completa) (PB)\nFou estrenada el 3 de desembre de 1972, al Palau de la Música Catalana. La participació del públic no es produeix gratuïtament i arbitrària, sinó que és imposada per la naturalesa mateixa del cos que formen el poema i la seva materialització sonora. I per la seva mateixa significació, esdevé la Cantata de Nadal dels Països Catalans.\nTambé hi ha un versió d'aquesta Cantata per a cor d'infants, cor mixt i conjunt instrumental (dos pianos, flauta-flautí i percussió ), amb la participació del públic.\nCor infantil, Cor mixt, Públic, Orquestra\nOboè, Percussió II, Percussió I, Contrabaix, Violoncel, Viola, Violí II, Violí I, Piano, Trompeta, Trompa, Fagot, Clarinet, Corn anglès, Flauta/Flautí\ncançoner flauta El timbaler del Bruc els músics més petits piano musica 2 Sonatina de Nadal abesten 4 cançó Musica Da Camera 22: Tres danses americanes per a quartet de corda Literatura e interpretación de la trompeta tot ho podem expressar abesten 2 Palau insòlit abesten nadal somnis Carnestoltes acompañamiento de canciones infantiles passeport soliloquis Quartet de corda núm. 3 abesten 3 orquestra i cada instrument partitura can Da Camera 22 corda cantata nadalenca nit de vetlla


Tours.cat - Entrades per al Zoo de Barcelona\nEntrades per al Zoo de Barcelona\nPassa un dia inoblidable al costat de tota la teva família al Zoo de Barcelona i coneix una de les col·leccions d’animals més importants d’Europa! La història d’aquest meravellós parc s’inicia en 1892, quan el banquer Lluís Martí Codolar va donar la seva col·lecció d’animals exòtics i autòctons a l’Ajuntament de Barcelona.\nSens dubte la teva visita al Zoo serà una experiència molt agradable, divertida i educativa, ja que podràs apreciar els 4.000 animals que viuen en l’estructura, ¡pertanyents a més de 400 espècies! Entre ells destaquen els descendents de Floquet de Neu – l’únic goril·la albí del món que va ser l’estrella del Zoo de la ciutat catalana, des que va arribar el 1966 procedent de Guinea Equatorial, fins a la seva mort el 2003 per càncer de pell. Quedaràs fascinat també amb els dofins, felins, aus tropicals, rèptils i moltes altres espècies del zoològic.\nTots els animals viuen en instal·lacions que reprodueixen els seus hàbitats naturals. A més de gaudir del paisatge, podràs aprendre com es protegeixen les espècies en perill d’extinció, ja que una part molt important de l’activitat del Zoo està dedicada precisament a la recerca i protecció d’espècies animals en situació de risc.\nA més de la gran varietat d’animals que fan d’aquest lloc un veritable paradís, podràs gaudir també d’amplis espais de flora autòctona.\nPer garantir que passis un dia molt agradable al Zoo, l’estructura ofereix nombrosos serveis com restaurants, bars, ponis, tren de passeig, cotxes elèctrics, la botiga de records i àrees de pícnic.\nNo t’ho pensis més: el Zoo de Barcelona espera per tu!\nConeix una de les col·leccions d’animals més importants d’Europa\nAdmira el paisatge i gaudeix del contacte amb la natura\nAprèn sobre la protecció d’animals en risc d’extinció\nL’entrada al Zoo de Barcelona és vàlida durant 1 mes des de la data de compra\nMetro: L1-Arc de Triomf L4-Ciutadella Vila Olímpica\nTreure l'entrada a les taquilles del Zoo, Parc de la Ciutadella\nHorari del Zoo de Barcelona\nDe l'1 de gener al 26 de març: 10-17 h\nDel 27 de març al 15 de maig: 10-18 h\n16 de maig al 15 de setembre: 10-19 h\nDe 16 de setembre al 29 d'octubre: 10-18 h\n30 d'octubre al 31 de desembre *: 10-17 h\n* El 25 de desembre obert només fins les 14: 00\nParc de la Ciutadella, s/n, 08003 Barcelona, España Veure al mapa →


Vila-seca celebra la Setmana Europea de Prevenció de Residus | Diari de Tarragona\nDel 17 al 25 de novembre, es realitzaran una quarantena d’activitats mediambientals com xerrades informatives i tallers de prevenció de residus en tots els centres escolars del municipi.\n14 de Noviembre de 2018 - 19:53 hs\nPer això, del 17 al 25 de novembre, es realitzaran una quarantena d’activitats mediambientals com xerrades informatives i tallers de prevenció de residus en tots els centres escolars del municipi.\nEls més petits de les escoles s’aproparan a les problemàtiques de la presència de residus al mar a través de la historia del Pop Plastopus, que els explicarà les seves aventures i els animarà a emprendre actituds com el reciclatge.\nUn any més, els infants de segon de primària de les escoles de Vila-seca podran participar de l’activitat “La Deixalleria Mòbil va a l’escola” per tal de conèixer el seu funcionament, així com els impactes que generen en el medi els residus que s’hi dipositen.\nPer la seva banda, els alumnes de l’Escola Cal·lípolis visitaran la deixalleria de la Pineda i els alumnes de l’Escola de la Plana participaran a l’activitat Plastioles, en la qual tractaran la reducció, reutilització i reciclatge a través de l’elaboració d’una titella.\nEls alumnes de primer d’ESO dels instituts de secundària del municipi, reflexionaran sobre la generació de residus en els esmorzars que realitzen al centre educatiu, amb l’objectiu d’emprendre una actitud proactiva en la minimització dels residus.\nL’activitat permetrà relacionar l’acció localitzada i individual amb la problemàtica ambiental global de la presència d’envasos al mar i la presència d’envasos en diferents ecosistemes, més enllà de l’urbà. Per la seva banda, els alumnes de 2n d’ESO assistiran a la xerrada de prevenció i gestió dels residus municipals i els de quart d’ESO simularan l’acció d’anar a comprar per identificar criteris de consum responsable, en l’activitat anomenada “L’Ecocompra”.\nA més d’aquestes activitats, el dimecres 21 de novembre a les 18 hores, el Centre Cívic i Cultural El Colomí acollirà la xerrada “Què podem fer per reduir els residus que generem?”, adreçada a tots els ciutadans, i a càrrec de la regidora de Serveis al Territori, Manuela Moya.\nLa xerrada estarà centrada en motivar als ciutadans en la millora de la prevenció i reducció de la generació de residus, mostrant diversos hàbits i actituds quotidianes per assolir el repte.\nAl llarg de l'activitat també es farà un repàs a l'evolució que ha experimentat la gestió dels residus al municipi de Vila-seca i com es fa actualment, des de la recollida selectiva mitjançant els diversos contenidors de la via pública i la deixalleria, al seu transport i tractament en les diferents plantes, analitzant el cost que això representa.\nAquesta xerrada també està programada dins les activitats del Pla Educatiu d’Entorn per a famílies i comptarà amb un servei gratuït d’acollida per a infants de més de 3 anys. Tothom que vulgui podrà inscriure-s’hi a través del formulari que es pot trobar al web municipal (www.vila-seca.cat) fins al 19 de novembre.


Defensar Canal 9 no és defensar el seu llegat | L'Accent - Informació i comunicació popular dels Països Catalans\nEscrit per L'Accent Publicat el 18/11/2013\nLes contradiccions que ha generat el tancament de RTVV no són pas poques. Per a molts de nosaltres, Canal 9 (recentment rebatejada com a Nou Televisió) representa tot allò més trist i més fosc del País Valencià. En funcionament: la corrupció, el clientelisme i el balafiament de recursos públics amb finalitats partidistes; en continguts: la teleporqueria, la parcialitat i manipulació, el populisme, el regionalisme i el tradicionalisme més beat… I, en conseqüència, per a molts de nosaltres, els seus treballadors i treballadores personifiquen aquestes característiques, independentment de les responsabilitats que en puguen tindre.\nÉs comprensible, doncs, que molts valencians i valencianes no s’hagen immutat per l’anunci -irrevocable segons els president Fabra- de tancar RTVV i d’enviar centenars de persones a l’atur. Tanmateix, molts altres valencians i la gran majoria de les entitats i col•lectius que representen un altre País Valencià -el que ha sigut damnificat per la mateixa RTVVs’han adherit al manifest dels treballadors i, el passat dissabte 9 de novembre, van acudir massivament a les manifestacions de suport arreu del País.\nDe l’altra banda, els que s’han beneficiat més del model de radiotelevisió imperant pràcticament no han dit res o, si ho han fet, ha sigut per aplaudir-ne el tancament. No es pot considerar una paradoxa, perquè tothom sabem que la dreta no té principis; però en tot cas, sembla clar que darrere de la decisió de tancar RTVV hi ha una consigna ferma de Madrid, més que no pas una voluntat del PP regional. No obstant això, el PP al complet ha tancat files entorn l’anunci del president, obviant-ne les més que previsibles conseqüències negatives per als seus interessos.\nEn aquest sentit, el tancament de RTVV és una constatació més de la inexistència d’un suposat govern autonòmic, anul•lat, a la pràctica, des que se sol•licità el rescat a mitjan 2012. Aquesta dependència, juntament a la mentalitat submisa i provinciana de la dreta valenciana ha impedit la defensa d’un servei públic com aquest. Però no oblidem tampoc que el tancament respon també a l’ofensiva neoliberal que vol privatitzar-ho tot i que ja estava en marxa molt abans de que esclatara la crisi.\nEntre el neoliberalisme i l’espanyolisme recentralitzador, la llengua és, en certa mesura, una víctima col•lateral, però no per això secundària. De fet, la llengua ja estava molt arraconada a la radiotelevisió pública valenciana, tant per la minvant presència en la graella com per l’escassa audiència dels diferents canals de RTVV. Però encara així, amb la desaparició de RTVV, després de la censura a les emissions de TV3 i després del tancament d’algunes televisions locals, com la de Gandia, el català s’ha quedat sense cap mitjà públic des d’on projectar-se i normalitzar-se comunicativament al País Valencià.\nAixí doncs, siga quin siga el passat del RTVV, oposar-se al seu tancament és un exercici necessari de resistència política; perquè és la nostra obligació oposar-nos a les privatitzacions dels serveis públics, perquè no hem de cedir a les intencions recentralitzadores de Madrid, perquè hem de defensar els i les treballadores davant la injustícia dels poderosos -encara que n’hagen sigut còmplices-, perquè hem de defensar els xicotets espais de normalitat que havien aconseguit la llengua i la cultura pròpies i, sobretot, perquè només així podrem defensar amb legitimitat el model de radiotelevisió a què aspirem.\nLa radiotelevisió que volem no té res a veure amb la que va crear Lerma l’any 1989 per contrarestar la influència de TV3 al País Valencià; ni amb la que va establir una llista de mots “catalans” prohibits; ni amb la que van usar Zaplana i Camps per pagar favors, per enriquir amics i per adormir el poble; no volem una radiotelevisió de manipulacions i de censures ni de treballadors submisos, parcials i poc rigorosos.\nAquests dies hem pogut observar com la desesperació i la indignació ha empès els treballadors de RTVV a rebel•lar-se i a prendre control dels continguts; ha sigut una brufolada d’aire fresc, de llibertat, que apunta en la direcció correcta: cap a una radiotelevisó autogestionada, popular i en català.\nCategoria: Editorial Visualitzacions: 1972


BarcelonaBarcelona en Comú lamenta que els representants institucionals hagin utilitzat les festes de la Mercè per protagonitzar "una picabaralla política" en referència a la polèmica de les banderes. Les festes populars "no són un espai per a l'ús dels nostres representants institucionals en el marc d'una campanya electoral", diu BComú en un comunicat.\nTambé qualifiquen "d'intolerable" que representants municipals "facin difusió a les xarxes de posicionaments racistes i xenòfobs" contra el primer tinent d'alcalde Gerardo Pisarello. I lamenten que es "menyspreï obertament" l'Ajuntament per part d'aquells "que es pretenen presentar precisament com els garants més fidels de les institucions".\nBComú Barcelona BANDERES


Convocatòria de prèstec d'ordinadors portàtils als estudiants de la UdL 2021-22\nConvocatòria de préstec d'ordinadors portàtils als estudiants de la Universitat de Lleida amb dificultats econòmiques o necessitats sobrevingudes durant el curs acadèmica 2021-2022.\nEl rector de la Universitat de Lleida, amb data 10 de setembra de 2021, ha signat la resolució per la qual es fa pública la convocatòria de préstec d’ordinadors portàtils als estudiants de la UdL amb objectiu de facilitar a l’alumnat que ho necessiti els mitjans tecnològics per a garantir la continuació dels seus estudis en la modalitat virtual.\nModalitat A: préstec d’un ordinador portàtil, durant el curs 2021-2022, per a estudiants amb dificultats econòmiques.\nModalitat B: préstec de curta durada d’un ordinador portàtil, durant el curs 2021-2022, per a estudiants amb necessitats sobrevingudes, mentre substitueixen el seu equipament habitual, amb un termini màxim de 2 mesos.\nEstudiants de la UdL del curs 2021-2022 en qualsevol titulació oficial de grau i màster en un centre propi de la UdL que no disposin d'equipament informàtic suficient per dur a terme les activitats acadèmiques durant el curs 2021-2022.\nHaver sol·licitat Beca General del Ministeri d’Educació i FP, curs 2021-22.\nNo superar el tram de renda familiar 2 establert per la Generalitat de Catalunya (Beques Equitat).\nJustificació de la necessitat temporal d’ordinador portàtil\nLa sol·licitud es presentarà únicament a través del FORMULARI de microsoft Forms.\nHeu de fer l'activació de l'Office 365 per al vostre compte d'usuari de la UdL. L'enllaç a la guia és: Servei Office 365, apartat "Activació del servei Office 365".\nEl termini presentació de sol·licituds serà del 13 de setembre de 2021 fins a la finalització del curs acadèmic.\nLliurament de l'ordinador\nUn cop el vicerectorat rebi la sol·licitud es posarà en contacte amb la persona sol·licitant per confirmar la disponibilitat de material i l'entrega de l'ordinador es farà a la Biblioteca de rectorat.\nPer qualsevol consulta adreceu-vos a veo.secretaria@udl.cat\nLes sol·licituds es resoldran per ordre de presentació i tenint en compte el compliment dels requisits, fins l’exhauriment d’existències i es notificarà a l’estudiant adjudicatari per correu electrònic.\nDarrera modificació: dilluns, 07 de març de 2022


Índia 1994 (3)\nA diferencia de la resta la carretera de Delhi a Agra és prou bona i el trajecte no es fa pesat, a un 40 km abans d'arribar hi ha la ciutat fantasma de Fathepur Sikri. Pel que sembla va ser una mena de caprici d'un Maharajà, que va fer construir una ciutat al mig del no res, mes o menys allà on li va venir bé als astròlegs de torn van assegurar que seria una ciutat pròspera... i la van construir. És una meravella, el color de la pedra rosada i la casi perfecte conservació de tots els edificis fa que siguin una de les visites obligades d'aquesta zona de l'Índia. Malauradament no se sap perquè al cap de 14 anys de la seva construcció la van abandonar, hi ha qui diu que va ser la falta d'aigua, però a cada lloc et donen una versió diferent, així que cadascú pensi el que vulgui. El Maharajà en qüestió val a dir que era un tipus pràctic, ja que per estar d'acord amb totes les religions es va buscar una dona de cada, i li va fer un palauet a cada una amb el seu estil, així a cada banda de la gran plaça que s'obre al recinte hi podem veure tres edificis amb tres estils diferents, musulmà, cristià i mogol... això s'en diu invertir en accions divines. Val la pena invertir una bona estona a visitar tot el recinte, malgrat fa calor no és un lloc humit i és suportable, s'està força tranquil i és un passeig agradable.\nUna ciutat intacta oblidada\nEl treball de la pedra rosa en aquest lloc és impresionant\nContinuant des de Fatephur Sikri per l'única carretera, arribem a Agra, un dels destins mes clàssics del nord de l'Índia i on hi trobem una de les edificacions mes imponents que hi ha al mon, al menys al meu parer. Agra no és només el lloc on es va construir el Taj mahal, també és una de les ciutats sagrades de l'Índia, i el riu Yamuna, que l'atravessa, és afluent del Ganges i per tant un riu també sagrat. Això vol dir que hi trobarem tots el ritus de l'Hinduisme, cremacions, ablucions, processons etc.,etc... també vol dir que hi torbarem molts Hindús que hi fan peregrinació, és sorprenent veure la quantitat de gent que hi ha per tot arreu. La ciutat en si no te massa secret bàsicament el mes interessant és la visita al Taj Mahal i als Gats que hi ha al llarg del riu. De tota manera hi ha\nUna sala del fort\nEl Taj desde el fort\nun parell de visita que son força recomanables, això si amb el rerafons de l'omnipresent Taj. La primera és al fort d'Amber, un cop mes és un edifici espectacular però tremendament deixat i brut, tot i això val la pena perdre's per l'interior i sobretot pujar a la part superior on es teun magnifica vista del Taj Mahal i el riu Yamuna alhora. Es pot anar al Fort de matinada quan encara no ha sortit el sol i veure despuntar el dia des de allà, cal matinar molt, però veure els primers raigs de sol sobre el Taj Mahal i les coloracions que pren el marbre és senzillament espectacular !! molt, molt recomanable. Tambéal sortir tant dora es veu com la ciutat es va despertant, la gent que dorm al carrer comença recollir les coses... molt interessant, ara que agradable no seria la paraula, interessant moltíssim.\n© Albert Farreras\ncomentaris, critiques o aclaracions aquí\npagina del Taj Mahal\na les marges del riu yamuna és produeixen cremacions que afegeixen un al·licient mes a la visita, no és gens fàcil veure el monument sense que una columna de fum estigui en un moment o altre a la vista, tota una experiència, que si mes no et fa pensar...\nEl Taj Mahal és sense cap mena de dubte el monument estrella d'Agra, segurament de l'Índia i una icona a nivell mundial, personalment em vaig quedar meravellat amb aquesta construcció, mai havia vist una cosa amb tanta bellesa, tant per la construcció en si com per la història que te al darrera, de cara a la visita cal informar-se be dels preus de les entrades, a les hores punta del dia son mes cares, tot i així entrar val una pasta, també és un lloc ple de gent especialment turistes però també indis que el van a visitar. No oblidar que és un monument funerari musulmà !! per tant cal anar descalç i mantenir un cert respecte, els símbols àrabs que es veuen son frases de l'Alcorà. Nosaltres vam entrar a mitja tarda i ens vam estar al recinte fins que ens van fer fora (literalment) i vam poder gaudir d'un espectacle increïble: la posta de sol. A mida que el sol va baixant el monument pren diferents tonalitats de rosa increïbles, és un espectacle digne de veure, no dedicar una bona estona a gaudir d'aquest monument és imperdonable. He decidit dedicar una pàgina sencera al monument per no carregar aquest així que si encara t'interessa clica aquí.


Portfoli del 21T: Recta final\n[Setmanes 13-19 / 20-26]\nLa primera setmana d´aquestes dos que jo vaig a comentar va a estar centrada en els videolits i su calificació.\nDilluns Toni ens va comentar sobre les rúbriques que teniem que fer(amb 8 punts) i posteriorment\nutilitzar-les per a evaluar els treballs creatius dels altres companys.\nDimecres van veure videloits dels companys i Toni com ja havia comentat ens va a donar les rúbriques pertinents per a evaluar els treballs creatius i alguns companys van començar evaluant els distints apartats de la rúbrica\nDijous i ultima classe de la setmana va estar centrada en acabar de veure els videolits que en general va ser un bon treball per part dels que l´haviem fet.\nEl tema central d´aquesta setmana va ser els apartats de la cohesió.\nDilluns ens va centrar en comentar diversos exercicis i en les diverses incorrecions que poseia.\nEl segon dia de la setmana van seguir traballant sobre la cohesió amb la aparició del terme "cohiponímia"\nDijous van traballar un text sobre la iguana i amb les formes (que eren moltes) per a referirse a ella de molts diversers formes ja siga léxica com per moltes altres formes.\nAixo es tot , ja queda molt poc.\nPublicat per Andy a 0:29


Benvinguts a ORYX - La Botiga de l'Amant de la Natura i al seu lloc web www.weboryx.com. Aquí trobarà la millor selecció de llibres, òptica terrestre i equipament per al naturalista. El nostre objectiu és oferir a tots els naturalistes el lloc adequat on trobar llibres i tot tipus de material necessari per desenvolupar la seva afició o professió. Gràcies a la nostra àmplia oferta que cada vegada inclou articles més especialitzats, podem oferir les millors opcions per a cada demanda que se'ns planteja.\nORYX, actualment és la botiga que ofereix en un únic catàleg el conjunt més ampli d'Espanya de llibres de natura i història natural (més de 15.000 títols), productes d'òptica terrestre i astronòmica (més de 1.000 referències) i articles d'equipament especialitzat per al naturalista de camp (més de 1.800 referències).\nORYX pot atendre als seus clients a través del lloc weboryx.com o posant-se en contacte via e-mail o telèfon. A través de qualsevol d'aquests mitjans li oferirem un sistema còmode i segur per fer les seves compres de llibres i altres productes. El nostre equip humà té com a principal objectiu la satisfacció dels nostres clients quan opten pels nostres serveis i oferir-los un bon assessorament abans i després d'adquirir qualsevol dels nostres productes. Les nostres condicions de venda s'adapten a les imposades per la legislació vigent a l'estat espanyol i així mateix oferim totes les garanties corresponents en tots els productes.\nORYX està a la seva disposició per preparar pressupostos o factures proforma a qui ho sol·liciti i especialment per a administracions i empreses. Sempre que sigui necessari, inclourem en aquests documents i a la factura posterior qualsevol anotació o referència a projectes, partides pressupostàries, número de comanda, servei o departament, etc.\nORYX atén comandes de l'estranger tant de persones individuals com d'institucions i empreses. En aquests casos sempre es presentarà un pressupost o factura proforma previ en el qual s'indicarà el cost definitiu dels productes i de l'enviament.\nSi desitja visitar les nostres instal·lacions obertes al públic, ens trobarà al carrer Balmes, 71 de Barcelona, entre els carrers València i Aragó. Els següents metros i autobusos tenen parada prop de la nostra tenda: FGC, METRO L1, L2 i L3 i autobusos 7, 16, 17, 20, 43, 44, 54, 58, 63, 64, 66 i 67.\nEl nostre horari és de 10 a 14 i de 17 a 20 tots els dies de dimarts a dissabte i els dilluns de 17 a 20.\nSi necessita més informació posi's en contacte amb nosaltres enviant un correu electrònic a oryx@weboryx.com o a través del telèfon 934185511.\nTrobarà més informació bàsica a Serveis i Com fer Comandes.\nDes de la nostra pàgina d'entrada podrà dirigir-se a cadascuna de les nostres tres seccions principals:\nSelecció de llibres sobre els més diversos aspectes relacionats amb la història natural. Per trobar el títol desitjat podrà fer-ho a través d'un sistema de recerca general o avançada, accessible permanentment a la capçalera de la web. En l'apartat propi de Llibreria podrà navegar a través dels diferents nivells de la nostra classificació temàtica. A la part dreta de la web podrà accedir als llistats de Novetats, Llibres seleccionats, Ofertes i Els llibres més venuts.\nÒPTICA TERRESTRE I ASTRONÒMICA\nAcurada selecció de prismàtics, telescopis i altres instruments òptics ben classificada i amb abundant informació pràctica i dades de les seves característiques que ajuden a seleccionar correctament el producte ideal per a cada usuari. Per trobar el model desitjat podrà fer-ho a través d'un sistema de recerca general o avançada, accessible permanentment en la capçalera de la web. A l'apartat propi d'Òptica terrestre i astronòmica podrà navegar a través dels diferents nivells de la nostra classificació temàtica. A la part dreta de la web podrà accedir als llistats de Novetats, Models seleccionats, Ofertes i Els models més venuts.\nEQUIP PER AL NATURALISTA\nEn aquesta secció es presenten tot tipus d'articles necessaris per desenvolupar qualsevol especialitat naturalista, bàsicament en el camp. Per trobar el producte desitjat podrà fer-ho a través d'un sistema de recerca general o avançada, accessible permanentment a la capçalera de la web. A l'apartat propi d'Equip per al naturalista podrà navegar a través dels diferents nivells de la nostra classificació temàtica. A la part dreta de la web podrà accedir als llistats de Novetats, Productes seleccionats, Ofertes i Els productes més venuts.\nA la part esquerra de la web trobarà dues seccions més: ASTRONOMIA i LA NATURA AL TEU JARDÍ. En tots dos hi trobarà els llibres i productes de les seccions anteriors específicament relacionats amb l'Astronomia en el primer cas o amb la col·locació de caixes niu i menjadores per a ocells silvestres i altres activitats que podem realitzar en el nostre jardí per atreure aus i altres animals.\nCom a resultat de qualsevol dels sistemes de recerca apareixerà una llista de llibres, productes o articles amb el seu preu i l'opció d'incloure-ho en la cistella de la compra. Clicant sobre el nom de l'article obtindrà una fitxa descriptiva juntament amb una imatge del producte.\nA les diferents pàgines de navegació de weboryx.com li oferim la possibilitat de enviar-nos una consulta si no troba el títol, producte o article desitjat.\nEn alguns llibres i productes nostra web indica que podem aplicar un descompte a socis d'entitats ornitològiques, conservacionistes i d'astronomia. El preu resultant de l'aplicació del descompte apareix en la descripció del producte. Per gaudir d'aquest nou preu simplement cal marcar la condició de soci d'una entitat d'aquestes característiques abans de finalitzar el procés de compra.\nWeboryx.com genera un butlletí de novetats mensual i un butlletí amb ressenyes i descripcions més detallades de llibres i productes seleccionats pel seu especial interès. Els nostres usuaris poden consultar-los en Butlletí de Novetats i Productes seleccionats i si procedeixen a registrar-se com a usuaris els rebran periòdicament de forma automàtica.


L’empremta d’Ibáñez i Mortadel·lo\nANIVERSARI D’UN CLÀSSIC DEL CÒMIC\nCarlos Areces, Tina Vallès, Javier Pérez Andújar i Andreu Martín expliquen la seva relació amb els còmics d'Ibáñez\nJavier Pérez Andújar«Els primers àlbums dels anys 70 eren extraordinaris»\nEl primer record que Javier Pérez Andújar té de Mortadel·lo és la revista que Bruguera editava amb aquest títol, concretament la capçalera en què Ibáñez dibuixava a cada número un acudit diferent en forma de joc gràfic amb la primera O de Mortadel·lo. Ho va fer durant els 646 números de la revista. “Recordo que la revista costava 6 pessetes, el mateix que un bitllet d’autobús -diu l’escriptor-. Jo no ho entenia, perquè la revista tenia molt més paper i també podies viatjar a molts llocs”. Amb Mortadel·lo i Filemó, Pérez Andújar va tenir, reconeix, una relació “passional” al principi. “Reia moltíssim -diu-. Però més endavant, per algun motiu, me’n vaig distanciar. És semblant al que passa amb els westerns, que t’agraden de nen, quan et fas adult deixen d’agradar-te i ja de gran hi tornes. L’humor de Mortadel·lo és molt infantil, i de gran rebutges el reflex que et torna del nen que eres, però ara torno a llegir-lo”.\nDefensor acèrrim de la cultura popular i l’escola Bruguera, Pérez Andújar destaca l’etapa dels anys 70 dels personatges. “Els primers àlbums d’aquella època són extraordinaris: El sulfato atómico, Chapeau el Esmirriao... Però últimament m’interessen molt els inicis d’Ibáñez a Bruguera; era un dibuixant molt fi. Això m’agrada com a lector més cultivat que soc ara, de petit només m’interessava l’astracanada i les barbaritats que deien, com aquella famosa contrasenya: «Aquests tipus amb bigot tenen cara d’hotentot»”. Tot i que reconeix que Ibáñez no és el seu autor favorit de Bruguera i que prefereix Rompetechos a Mortadel·lo -per “bèstia i exagerat”-, valora positivament l’èxit del personatge: “Per una cosa de cultura popular que funciona en aquest país, no ens la carregarem”.\nCarlos Areces«Ibáñez és el nostre dibuixant més important, ell sol va revolucionar el còmic espanyol»\n“ Mortadel·lo i Filemó són la meitat de la meva infància. L’altra meitat serien la família, els amics... Però la meitat important són els tebeos d’Ibáñez, que m’han convertit en qui soc”. L’actor Carlos Areces, conegut pels seus treballs amb Almodóvar i Álex de la Iglesia, és un dels col·leccionistes més importants de l’obra d’Ibáñez: té joies com la primera aparició dels personatges a Pulgarcito i, fins i tot, la revista en què Ibáñez va publicar el seu primer dibuix quan només tenia 11 anys.\n“Ibáñez és el nostre dibuixant més important -afirma-. Ell sol va revolucionar el còmic espanyol. El 1969 trenca amb tot el que es feia aquí: El sulfato atómico té un dinamisme en el dibuix i unes qualitats com a aventura inèdites”. Areces també és dibuixant i abans de dedicar-se al cinema va treballar molts anys per a El Jueves. “Ibáñez em va influir moltíssim. Els primers dibuixos que vaig fer eren còpies d’Ibáñez -admet-. Vaig aprendre la seva manera de dibuixar les mans, les orelles, les postures, la planificació... Quan t’agrada tant un tebeo, et surt de dins fer alguna cosa semblant, compartir amb la gent la felicitat que a tu et fa sentir”.\nL’afició d’Areces per Ibáñez el va portar a posar com a condició per actuar al film Algo muy gordo, produït per Zeta Cinemes, accedir a l’arxiu on es guardaven els originals d’Ibáñez de l’època de Bruguera. “Mirant els dibuixos originals de Valor y... ¡al toro! gairebé em cauen les llàgrimes -confessa-. És el meu primer record de Mortadel·lo : la meva mare me’l va comprar quan estàvem de vacances a canvi de menjar bé durant una setmana”.\nTina Vallès«Amb ‘Mortadel·lo’ has de fer una traducció més creativa del normal»\nTot i que ja ha deixat de ser-ho, Tina Vallès ha sigut la traductora al català de Mortadel·lo i Filemó durant cinc anys. Com molts adults de la seva generació, encara conserva a casa els Super Humor de Mortadel·lo i Filemó i de 13, Rue del Percebe. Traduir el còmic d’Ibáñez va ser, per tant, un regal, però sobretot un repte. “El llenguatge que fa servir t’obliga a fer una traducció més creativa del normal perquè de vegades has de ser més fidel al dibuix que al text per adaptar els dobles sentits de manera que es mantingui la broma. Expressions com sapristi també són un problema, perquè en el còmic no pots fer servir cursives però si en conserves moltes ja no sembla una obra en català, així que has de trobar equivalències en català”.\nLa traductora treballava a partir dels guions d’Ibáñez, però no el va arribar a conèixer. El creador de Mortadel·lo, tanmateix, ha elogiat públicament la traducció al català de Vallès. “Es diu que ell va ser el promotor de la idea de traduir el còmic al català perquè volia que els seus nets el llegissin -apunta-. A finals dels 80 ja hi va haver un primer intent de traduir el còmic al català, però es va voler ser molt fidel al text original i no va funcionar. A més, van fer servir un català heavy, és a dir, al més normatiu possible. I allò tenia un to massa Folch i Torres. S’ha de buscar un punt intermedi i pensar en el lector; no és una traducció normal”. Vallès es pregunta, no obstant, si cal traduir Mortadel·lo i Filemó al català. “Llegint com llegim tots nosaltres en castellà i havent-ho pensat Ibáñez en castellà, no sé fins a quin punt és necessari. Tinc la impressió que es fa una mica amb esperit de reivindicació. Però també és cert que hi ha nens que avui dia se l’estan començant a llegir en català i els funciona”.\nAndreu Martín“«Mortadel·lo» és el símbol d’una època en què llegir còmics era part de la cultura”\nAndreu Martín porta tota la vida vivint de l’escriptura. Però va ser a l’editorial Bruguera on, a mitjans dels anys 70, es va sentir escriptor per primera vegada. El van contractar per formar els guionistes que després treballarien amb els personatges consagrats de la casa, un “invent del tebeo una mica estrany” per obtenir més beneficis. Martín corregia guions però també n’escrivia de propis, sobretot per a Sir Tim O’Theo. Esporàdicament, va escriure algun guió per a Mortadel·lo i Filemó. “M’agradaven molt els personatges, no es pot negar la seva genialitat -explica-. I ja era fan de les històries més antigues, quan Mortadel·lo es treia les disfresses del barret. Però confesso que el meu autor favorit era Vázquez”.\nMartín pertany a la generació que va aprendre “a poc a poc” a valorar les historietes i els seus autors. Per a ell, conèixer Ibáñez o Vázquez va ser “un esdeveniment”, eren els seus ídols d’infància. “Jo soc escriptor perquè de petit explicava aventis a l’escola, que es basaven sobretot en els còmics de l’Inspector Dan. Imagina el que va ser per a mi, a Bruguera, treballar al costat de González Ledesma, el guionista!” Martín va viure en primera persona anècdotes mítiques de Vázquez, però va coincidir més amb Ibáñez quan ja era col·laborador extern de Bruguera. “El dimecres anàvem a l’editorial a entregar la feina i cobrar, així que els autors coincidíem a la sala d’espera i l’ambient era molt divertit”, recorda. Martín enyora l’època en què els còmics es deien tebeos. “Abans llegir còmics era part de la cultura, no cosa de minories. I Mortadel·lo és el símbol d’aquella època”.\nMortadel·lo i Filemó Francisco Ibáñez


2014 0111. “Autoritzem la consulta” - Gironès per la independència\n2014 0111. “Autoritzem la consulta”\n“Autoritzem la consulta”\nLa referència del Consell de Ministres inclou un solemne “acord pel qual s'autoritza Larraga a celebrar una consulta popular”\nRajoy permet al municipi navarrès governat per PSN i Bildu fer un referèndum sobre el regadiu\n11/01/14 02:00\t- MADRID - DAVID PORTABELLA\nSoraya Sáenz de Santamaría i Miguel Arias Cañete, ahirFoto: J.L./ EFE.\nAmb l'ascens de Mariano Rajoy a La Moncloa, els serveis de protocol del Palau i residència del president espanyol van consolidar el final d'una pràctica ancestral de cada divendres: lliurar la referència completa dels afers tractats en el Consell de Ministres per escrit. L'argumentari oficial sempre va dictar que era per estalvi de paper i va al·legar que no era un desarmament de la premsa, i més amb l'exemple d'alguns periodistes que acudien al Consell de Ministres amb vistoses tauletes on rebrien la referència per correu electrònic. La referència, que no és una obra de lectura popular sinó un feixuc degoteig de punts i subpunts que rivalitza en estil amb el BOE, va amagar ahir entre la seva espessor un curiós i solemne “acord pel qual s'autoritza la celebració d'una consulta popular”.\nL'autorització de la consulta no va suscitar polèmiques qüestions de sobiranies ni tampoc va despertar l'atenció del president de la Comissió Europea, José Manuel Durão Barroso. Com si volgués assegurar que el seu enquadrament en el bloc del no és una caricatura sense base, La Moncloa fins i tot va encapçalar el solemne permís reservant al mot acordel cos de lletres majúscules: “ACORD pel qual s'autoritza l'Ajuntament de Larraga (Navarra) per a la celebració d'una consulta popular sobre la sol·licitud de finques de regadiu per a les parcel·les de reemplaçament del comunal de secà i regadiu de la dita localitat, després del procés de concentració parcel·lària en la zona reguívola del Canal de Navarra (ampliació de la primera fase del canal de Navarra).”\nA més de subratllar amb lletra majúscula l'actitud pactista, amb la seva autorització formal de celebrar una consulta popular a Larraga el president del govern espanyol, Mariano Rajoy, va evidenciar que no discrimina pel color polític del demandant, perquè en aquest municipi navarrès de 2.129 habitants hi governa l'alcalde socialista Antonio Lamberto gràcies a la coalició que el seu partit, el PSN-PSOE, va acordar amb Bildu.\nL'autorització a Larraga perquè dugui a terme l'anhelada consulta va ser rebuda amb tanta fredor que ni el seu alcalde, ni els seus dos tinents d'alcalde socialistes, ni els seus tres tinents d'alcalde de Bildu, però ni tampoc els cinc regidors opositors de la Unió del Poble de Larraga, van polemitzar sobre el referèndum ni tampoc sobre la seva data ni sobre la redacció final de la pregunta.\nCom que al Palau de la Moncloa ahir tampoc no va ser entregada la referència del Consell de Ministres per escrit, la vicepresidenta Soraya Sáenz de Santamaría va evitar les preguntes sobre la conversió dels populars al consultisme i sobre el futur de l'euro a Larraga i la seva pertinença a la Unió Europea.


Dia Internacional del Programari Lliure | enginyeriaInformatica.cat\nDia Internacional del Programari Lliure\nPosted on septiembre 17, 2008 by mingool\nEl pròxim 20 de setembre se celebra, en tot el món, el Dia Internacional del Programari Lliure. Amb motiu d’aquesta data, CENATIC (Centre Nacional de Referència d’Aplicació de les TIC basades en fonts obertes) ha programat diverses activitats que s’estan desenvolupant al llarg de tot el mes, complint així amb el seu objectiu de promocionar i difondre el programari lliure en tots els àmbits de la societat en xarxa.\nAixí, el passat 10 de setembre CENATIC va organitzar un acte de difusió del programari lliure, com l’opció tecnològica més sostenible i democràtica, en l’àmbit del Pavelló d’Extremadura, en la ja concluída Expo de Saragossa, que va despertar gran interès entre el públic i els mitjans de comunicació. El dia 15 de setembre CENATIC, en col•laboració amb la Generalitat de Catalunya ha organitzat una jornada de trobada amb empreses del sector audiovisual català per traslladar-los un rellevant cas d’èxit d’utilització de programari lliure en animació en tres dimensions. Es tracta de l’empresa argentina ManosDigitales.com, creadora de ‘Plumíferos’, la primera pel•lícula d’animació 3D íntegrament realitzada amb programari lliure. Una quinzena d’empreses catalanes del sector s’han mostrat molt interessades en les oportunitats que ofereix, per a la seva tasca, el programari de fonts obertes.\nPer altra banda, el dia 18 de setembre, en col•laboració amb la Federació de Municipis i Províncies d’Extremadura (FEMPEX) i l’Ajuntament de Mèrida, CENATIC ha organitzat un taller sobre programari lliure i municipalisme, a fi de donar a conèixer a les administracions locals extremenyes les opcions que aquest tipus de programari els ofereix per avançar en l’àmbit de la e-administració. En aquest esdeveniment, en el qual també participaran les diputacions provincials de Càceres i Badajoz, està previst que l’Ajuntament de Mèrida anunciï el seu propòsit de migrar part de les seves aplicacions a programari lliure. Els assistents coneixeran, a més, quines iniciatives d’implantació i desenvolupament de programari lliure ja s’estan portant a terme en consistoris d’Extremadura, de la mà de la directora gerent del Consorci IdenTic, Fernanda Jaramillo, i coneixeran el cas d’èxit de l’Ajuntament de Saragossa, amb la participació del seu director general de Ciència i Tecnologia, Ricardo Cavero.\nFinalment, el dia 24 de setembre es presentarà a Madrid l’Observatori Nacional del Programari de Fonts Obertes, així com la primera de les seves publicacions, titulada ‘Programari de fonts obertes per al desenvolupament de l’Administració Pública Espanyola. Una visió global’. Està previst que a l’acte, en el qual participaran Sebastián Muriel (director general de Red.es) i Francisco Ros (Secretari d’Estat de Telecomunicacions i per a la Societat de la Informació), asisteixin unes 200 persones de tota Espanya.\nFiled under: Esdeveniments | Tagged: Administració, programari lliure |\n« Barcelona posa a prova el successor del MareNostrum Presentació de l’estudi de CTecno, FOBSIC i DEP »


Com utilitzar endolls de Angola a Cambodja\nConnectors, preses de corrent, adaptadors i altra informació necessària per viatjar des de Angola a Cambodja en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Angola a Cambodja sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El Girona vol seguir amb la seva ratxa i repeteix equip davant el Vila-real B\nJugaran tres partits en nou dies\nRaúl Agné, entrenador del Girona, podria repetir onze al camp del Vila-real B (18 hores). Els gironins viuen un moment dolç i ja fa vuit jornades que no perden\nREDACCIÓ Girona 26/02/2011 08:00\nEl Girona, que fa vuit jornades que no perd, intentarà seguir demà amb la seva bona ratxa davant el Vila-real B, per la qual cosa és molt probable que el tècnic, Raul Agné, no realitzi canvis en l'equip titular. Els jugadors Jandro i Moha, que no han pogut entrenar amb normalitat aquesta setmana, han entrat a la llista de convocats del Girona. Moha és un dels fixes en les alineacions d'Agné.\nVuit jornades seguides fa que el conjunt gironins no coneix la derrota, fet que ha repercutit en la suma de divuit dels últims 24 punts disputats.\nQueda clar que l'equip funciona i, per això, el tècnic no està per a canvis: "Ara no penso en rotacions, ni tenint en compte que dimarts hi ha un altre partit", assegura Agné.\nDe fet, el Girona jugarà tres partits en nou dies, ja que després del d'aquest dissabte i el del dimarts, el diumenge següent viatjarà a Huelva per enfrontar-se al Recreativo.\nEl rival d'aquest dissabte és per al vestidor gironí un dels pitjors records de l'actual campionat de lliga, ja que en el partit de la primera volta que es va disputar a Montilivi els de Agné anaven guanyant 2-0 i van acabar perdent 2-3.\n"No penso en revenges ni en res semblant, només en guanyar i en sumar tres punts més", diu Agné, que sap que no serà fàcil, perquè "davant hi haurà un bon rival, un equip que juga bé al futbol i que té bons jugadors".\nEl Girona no estarà sol a Vila-real, ja que el club ha omplert nou autocars d'aficionats, que són més de 550 seguidors que podran veure el partit en directe. És la tercera vegada aquesta temporada que el Girona aconsegueix un desplaçament massiu, després del miler de seguidors que van viatjar al Miniestadi i dels més de tres-cents que van anar a Osca.\nEl Vila-real B, de la seva banda, també té la intenció de seguir amb la seva bona ratxa de resultats que li ha fet acumular cinc jornades consecutives sense perdre. Així, mentre que el Vila-real B ha estat capaç d'aconseguir quatre victòries i només un empat, el Girona acumula cinc victòries i tres empats en les últimes vuit jornades.\nPer intentar sumar els tres punts, Javi Gràcia no podrà comptar amb fins a cinc dels seus futbolistes habituals, dos per lesió, un per sanció i els dos últims perquè molt probablement seran convocats en el primer equip per al partit de Primera Divisió davant el Racing de Santander a El Sardinero.\nEls lesionats són el porter Vicente Flor (menisc) i el lateral esquerre Héctor, que encara es recupera de les seves molèsties al turmell, mentre que el futbolista sancionat és el central Joan Guillem Truyols, que va ser expulsat contra el partit amb Las Palmas i per tant no podrà saltar al terreny de joc contra el Girona.\nA més, els centrecampistes Marcos Gullón i Wakaso tampoc podran jugar contra el conjunt català ja que molt probablement seran convocats pel primer equip. Per contra, l'entrenador del Vila-real B recupera el porter Diego Mariño, que no va poder jugar en l'última cita ja que estava en la disciplina del primer equip


103609 - Search Results - UAB Digital Repository of Documents\nHome > Search Results: 103609\n5 p, 82.3 KB Pràctiques en Departaments i Serveis Hospitalaris  / Fonollosa Pla, Vicent ; Universitat Autònoma de Barcelona. Facultat de Medicina\n5 p, 29.8 KB Pràctiques en Departaments i Serveis Hospitalaris  / Fonollosa Pla, Vicent ; Universitat Autònoma de Barcelona. Facultat de Medicina\n5 p, 105.6 KB Pràctiques en Departaments i Serveis Hospitalaris  / Fonollosa Pla, Vicent ; Universitat Autònoma de Barcelona. Facultat de Medicina\nEs tracta d'una assignatura optativa que es pot cursar a partir del segon curs i que té com a objectiu general que l'estudiant es familiaritzi amb la pràctica professional en context real, incorporat a les activitats d'un servei hospitalari, Centre d'Atenció Primària (CAP) o un laboratori assistencial o equip de recerca, realitzant tasques pròpies de forma supervisada. [...]\n4 p, 103.9 KB Pràctiques en Departaments i Serveis Hospitalaris  / Tor Aguilera, Jordi ; Universitat Autònoma de Barcelona. Facultat de Medicina\nEs tracta d'una assignatura optativa que es pot cursar a partir del segon curs i que té com a objectiu general que l'estudiant es familiaritzi amb la pràctica professional en context real, incorporat a les activitats d'un servei o laboratori assistencial o de recerca, realitzant tasques pròpies de forma supervisada. [...]


170 trens diaris funcionaran amb energia eòlica a Bèlgica - El temps\n170 trens diaris funcionaran amb energia eòlica a Bèlgica\nAlberto Alcántara 30/10/2015 - 09.45\nL'energia generada per un nou parc de turbines eòliques ha començat a impulsar 170 trens al dia al corredor Lovaina-Lieja, a Bèlgica. L'operador de la xarxa ferroviària, Infrobel, va fer la connexió amb la xarxa d'energia eòlica aquest dissabte.\nLes 7 turbines que funcionen actualment al parc generaran una producció anual estimada de 35.000 megawatts. Prop de dos terços dels 14 megawatts d'energia eòlica diària produïda aniran a la xarxa de trens. L'altre terç es destinarà a la xarxa elèctrica local.\nDurant els propers dos anys, s'instal·laran 18 aerogeneradors més. Amb un total de 25, el parc esdevindrà un dels més grans sobre terra a Bèlgica.\nAquest no és el primer projecte d'energia verda per al sistema ferroviari. El 2011, es va cobrir amb més de 16.000 panells solars un túnel de 3,5 km de longitud a prop d'Anvers. L'energia solar generada alimenta una ruta de tren d'alta velocitat que connecta Amsterdam a Brussel·les i París.\nMalgrat el clima plujós i l'habitual cel ennuvolat a Bèlgica, els panells solars produeixen més de 3.600 megawatts d'energia a l'any, una quantitat suficient per abastir a més de 1.000 habitatges.\nEls aerogeneradors produiran molt més, fins i tot per cobrir les necessitats de 10.000 llars a l'any. La companyia d'electricitat Electrabel, té un objectiu de duplicar la producció d'energia eòlica per a l'any 2020. En aquest moment hi ha 119 turbines eòliques en terra a Bèlgica.\nEnergia eòlica pels trens de Bèlgica


Holiday home Alleé Du Bec Gujan-Mestras França - Ofertes d'hotels amb els MILLORS DESCOMPTES EN LÍNIA\nVeure tots els 26 allotjaments a Gujan-Mestras.\nLa Perine, Gujan-Mestras, França - Veure al mapa\nMés informació sobre Holiday home Alleé Du Bec\nPer als viatgers què vulguin captar les imatges i els sons de Gujan-Mestras, Holiday home Alleé Du Bec és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Alleé Du Bec, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Holiday home Alleé Du Bec es reflexa en cada habitació. calefacció, balcó/terrassa, aparell de televisió, nevera, renta vaixelles són només algunes de les comoditats a la vostra disposició. L'hotel ofereix instal.lacions fantàstiques, incloses pesca, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Holiday home Alleé Du Bec és una selecció idònia per a la vostra estada a Gujan-Mestras.\nAllotjaments a Gujan-Mestras


Un llibre recull l'"aventura de les avantguardes" en la pintura catalana\nPublicat 24/2/2019 11:35:36 +01:00CET\nENCICLOPDIA CATALANA / SUCCESSIÓ DE JOAN MIRÓ\nEnciclopdia Catalana ha llanat un llibre de gran format sobre l'"aventura de les avantguardes" en la pintura catalana, en una edició especial a crrec del professor Joan M. Minguet que reuneix 150 obres destacades des del 1906 al 1939, ha explicat a Europa Press, al costat de l'editor, Joan Ricart.\nEl professor d'Histria de l'art contemporani de la Universitat Autnoma de Barcelona (UAB) defensa les primeres avantguardes com un moment de "plena esplendor" per a l'art catal, tenint en compte que mai abans s'havia produt un debat tan clar entre l'art fet a Catalunya i en l'exterior.\nEl llibre intercala obres dels artistes més coneguts de l'poca com Joan Miró, Pablo Picasso, Salvador Dalí i Joaquín Torres-García, per les posa en dileg amb altres artistes de l'poca, que han quedat soterrats davant la magnitud dels grans noms.\nMalgrat que el llibre segueix una línia cronolgica, s'imbueix de l'esperit de la nova collecció d'art modern del Museu Nacional d'Art de Catalunya (MNAC) i un dels seus autors, Juan José Lahuerta, sobre que els diferents moviments artístics no es produeixen en una successió consecutiva de fets, sinó que conviuen i es produeixen de forma simultnia, ha explicat el professor.\nEn l'obra, conviuen altres noms com els de Josep de Togores, Remdios Varo, Emili Vil, Ramon Calsina, Artur Carbonell, Antoni Clavé, Enric Crous, Francesc Domingo, Joan Massanet, Sebasti Gasch, ngel Planells, Olga Sacharof, Rafael Sala, Jaume Sans i Lluís Montany, entre d'altres.\nPUNT DE PARTIDA: UNA MOSTRA DEL 1992\nL'encrrec d'Enciclopdia Catalana parteix de l'exposició sobre les avantguardes a Catalunya que Minguet va comissariar a La Pedrera el 1992, i en aquesta ocasió el que fa és actualitzar i posar al dia aquesta qüestió amb un "discurs molt curatorial".\n"No és el meu museu ideal" a nivell de preferncies personals prpies, assegura, i admet que sí que s'aproxima a un museu imaginari que aspira a representar la realitat avantguardista catalana amb les seves primeres espases i amb altres noms, també molt potents, assegura el professor.\nEL PICASSO DE GSOL\nEl Picasso que viatja a Gsol (Lleida) el 1906 després de la seva primera incursió a París és el punt de partida del llibre, tenint en compte que aquest periple en un petit poble del Pirineu va ser clau per al seu desenvolupament del cubisme i la creació de 'Les senyoretes d'Avinyó' del geni malagueny l'any següent.\nA més de mostrar pintures, el llibre també recull altres manifestacions artístiques com les calligrafies de Joan Salvat-Papasseit, així com obres de fotomontajes i cartells destacats de l'poca.\nMinguet ha protagonitzat la direcció editorial de l'obra, la caixa de la qual est protagonitzada per 'La Masia' de Miró i que ha comptat amb la collaboració d'autors de textos com Roberta Bogoni, Josep Casamartina, Muriel Gómez, Jssica Jaques, David Santaeulria, Anna del Valle Martí i Merc Vila.\nDonald Trump amenaça amb no destinar més fons a l'OMS per "estar molt centrats en la Xina" en el coronavirus


Sticky Post By Standal Posted in Sense categoria Permalink\n6 novembre, 2017 Standal\nSticky Post By Standal On 6 novembre, 2017\nEl vermell sempre ha estat el color més atrevit de la gamma de tonalitats que existeixen. Dir vermell era sofisticació, atreviment, confiança i seguretat. Aquests adjectius són els que millor defineixen el to vermell. Si tu ets una fidel seguidora d’aquest color i no imagines el teu dia a dia sense ell, per què no apostar pel Rojo Valentino per a la teva llar….\nEn Standal, que ens encarreguem d’interiorisme a Barcelona i donem forma a les teves idees per decorar la teva casa i convertir-la en allò que sempre has desitjat. Per això mateix sempre estem a l’avantguarda i som seguidors de les últimes tendències en interiorisme Barcelona i les hi oferim a aquelles persones que confien en nosaltres. Si ets una persona segura de tu mateixa i elegant, el vermell ha d’estar també en tu casa.\nPer què no apostar per un sofà en to vermell per donar aquesta mostra de vida i positividada la sala? Un saló en tons clars com el blanca o el to fusta clarito amb aquest toc de sofisticació. Imagina-ho.\nPerò, si prefereixes aportar el color a la teva estada d’una altra manera, apostar per aquest to en les cortines o cortinetes pot ser una gran elecció. Una aposta menys atrevida però que parla per si sola. Una elecció que és tendència en l’actualitat i una forma de donar color i vida a l’estada.\nI, una altra opció que us vam mostrar per a les amants del vermell però menys atrevida són els detalls. Aposta per detalls en to vermell per vestir l’estada. Un gerro en vermell valentino, farà que les mirades vagin directament a ell. Ho convertiran al centre de l’estada. Un quadre en aquest color o alguna de les seves variants sobre una paret blanca. O, per què no… una paret de l’estada en aquest to.\nSigui com sigui en Standal, experts en interiorisme Barcelona, ens encarregarem d’assessorar-te de la millor manera per aconseguir els teus objectius.\nApostem pel vermell? novembre 6th, 2017Standal


“A partir del 2012 l’oferta digital serà paral·lela a la del paper” | Tres quarts de dotze\nFolch comença a nomenar les nombroses avantatges que suposa l’e-book. Primerament el seu mínim pes (pesa uns 700g), el seu preu i accés immediat a milers de llibres. Des d’Ara llibres intenten evitar cada cop més que aquest tipus de dispositius cansin a la vista. Aquesta marca comercialitza tant amb aparells lectors com llibres digitals. La distribuïdora que reparteix és 36L i el seu punt de venda amb el que treballen és leqtor. Aquesta última marca va ser la idea pionera de negoci orientada a ser una botiga exclusivament online en la qual no es troba cap suport en paper i en que el marketing digital juga un paper important.\nTenen a la seva disposició més de 320 títol d’obres, de les quals 62 són en català i en castellà.\nEl lector electrònic es ven a preu de 179€ per motivar a comprar-ho al consumidor, segons diu Folch.\nHi ha més de 8000 usuaris enregistrats i 5000 lectors.\nFelix Riera i Ernest Folch opinen que el negoci en suport digital incrementa, per tant creuen que al 2012 l’oferta serà paral·lela a la de paper.\nRiera diu que és important que els editorials digitals es centrin en enfortir la seva marca i que tinguin un model de negoci multicanal. També recorda que ja que el preu d’un llibre digital és inferior a un en paper, l’escriptor ha de vendre més unitats digitalment si volen obtenir els mateixos beneficis que en el suport manuscrit.\nPer acabar, Felix Riera recalca que en cap moment pretén acabar amb els llibres en paper, simplement diu que el medi digital serà una via més.\n← D’estudiant a professional audiovisual\n“No només calen idees, cal agafar les càmeres i treballar” →\nCrònica | “Els joves no llegeixen! Hi ajudarà l’e-book?” | Reflexions sobre periodisme, comunicació i cultura


Tailàndia homenatja els condons amb un museu\nLa instal·lació, que vol ser un centre didàctic, ensenya com es mesura la resistència i l'elasticitat dels preservatius en laboratoris\nEFE Bangkok 01/12/2011 12:02\n260x366 Proves de laboratori efectuades als preservatius a Tailàndia / EFE Proves de laboratori efectuades als preservatius a Tailàndia / EFE\nEl museu del condó, a Tailàndia, és un centre didàctic amb dos desafiaments: conscienciar les generacions joves i retre un homenatge als condons de làtex per la seva contribució contra la pandèmia de la sida durant els anys 90.\n"En general els tailandesos són tímids a l'hora de comprar condons, però el problema principal existeix entre els més joves", explica la doctora Supawan Chongthamawat, responsable d'aquest centre, situat a les oficines del Departament de Ciències Mèdiques tailandès.\nEls contagis a Tailàndia\nEl 70% de les malalties venèries prové de la població d'entre 15 i 35 anys, al país asiàtic. Tot i això, la majoria dels joves tailandesos no veu el VIH com un problema que els afecti, i només entre un 20% i un 30% fan servir sempre el preservatiu, segons dades de l'ONU.\nLa doctora reconeix que molts tailandesos, sobretot elles, senten vergonya a l'hora de comprar condons. A més, lamenta que la majoria tampoc s'anima a visitar el museu, que es troba una mica apartat, a la província de Nonthanburi. "Hem creat el museu amb la idea de reunir tota la informació que hem generat en les campanyes per promoure l'ús del condó en els últims 20 anys i mostrar com es fan els controls de qualitat", afirma Supawan.\nLa visita al centre passa per les sales d'exposició i pels laboratoris on es mesura la resistència dels preservatius, en què els inflen d'aire fins que esclaten. En una altra sala d'assaig, un assistent col·loca els preservatius en una màquina que els omple amb 300 mil·lilitres d'aigua i, després, en comprova l'elasticitat.\nEls condons, en xifres\n"La normativa internacional permet un límit de fins a 10 condons trencats per cada 315 peces sotmeses a les proves", comenta l'especialista. A més, Supawan indica en les visites que la clau perquè els preservatius no es trenquin "no és la longitud, el factor més important és l'amplada, que oscil·la entre els 49 i els 56 mil·límetres, per regla general".\nMalgrat que aquestes mesures són estàndard, les autoritats tailandeses també estan fabricant preservatius de 45 mil·límetres per als adolescents d'entre 13 i 15 anys, davant l'augment dels tailandesos d'aquesta edat que mantenen relacions sexuals.\nDesprés de detectar el primer cas de sida, el 1984, Tailàndia va patir una vertiginosa propagació de l'epidèmia, continguda més tard gràcies a les intenses campanyes de prevenció, sobretot en els locals de contactes. Aquesta crisi de contagis es va poder aturar a finals dels anys 90, la dècada en què més es va estendre la malaltia.


Visió evangèlica 4\nL’agenda homosexual acusa d'homofòbia a tot individu o institució que s’atreveixi a emetre un judici moral o ètic contrari a l’homosexualitat L’objectiu és silenciar, mitjançant l’acusació d'homofòbia i intolerància, qualsevol intent de qualificació de l’homosexualitat des d’un punt de vista moral.\nSi un ciutadà romà dels primers segles de l'era cristiana, ressuscitat, hagués assistit al Vaticà, al juny de 1963, a l'elecció i coronació de Pau VI —o a la de qualsevol altre Pontífex modern—, no hagués entès gens del que tals cerimònies i pràctiques de la Roma papal signifiquen......\nEl misteri de l'elecció és que Déu pot escollir incondicionalment, i encara així les nostres voluntats no són coartades. Som persuadits per l'Esperit Sant per a creure. A més, tenim la sensació de lliure albir en el procés, tal com els autors bíblics la van tenir. És a dir, els autors bíblics no sempre van saber que estaven redactant Escriptura, malgrat que Déu estava dirigint els seus pensaments ....\nEls "endevinaires" i "malastrucs", no poden ser fills de Déu. A pesar que avui dia tenim sectors de l'església de Crist que tolera als Balaams, argumentant: "Ells diuen coses bones, usen la Bíblia". - I és cert, però la seva doctrina els descobreix. Són falsos profetes, corrompent i destruint les esglésies per dintre!.....\nL'amor es gaudeix de la veritat. Per què? Perquè sense Veritat que interpreti l'amor, que el protegeixi, el guiï, el canalitzi, l'amor pot convertir-se en un desastre total. Sens dubte la Veritat té el mateix valor com virtut. Les virtuts poden marcir-se i morir on no hi ha Veritat.....


escales rodones, o com pujar les baixades: d’octubre 2018\nDins d'un grau raonable, es tot un sistema de fissures que hi podrem posar de tot, tot el que portem queda a caldo i a sobre els passos puntuals ens faran encarar les fissures correctament.\nCap expansió en tot el traçat fan que sigui una declaració de principis del que es escalar segur.\nRacó tranquil que no te gaires adeptes tot i ser del llocs mes còmodes que he vist per fer vies de 4 o 6 llargs.\nCamalot del 0.2 al 5 ( el cinc prescindible) repetint del 0.5 al 4\nFinestres i la part mes occidental de la Paret d'Aragó\nPublicat per Cesc a 11:32 0 comentaris\nEtiquetes de comentaris: Canelles, Clàssica, La Litera, Marcel·lí Canal, Oberta 2000, Roger "Torell", Xavi Teixidó\nBona via, poder millor que la seva veïna Homo Montserratinus.\nEl primer llarg el farem recta, ja que com marca la ressenya es del tot impossible per culpa d'una enredadera que ens barra el pas, es pot enllaçar aquest primer amb el segon, aquí la roca esta molt sanejada però encara es mou, el flanqueig per entrar a la reunió ja es de bona roca.\nEls dos següents son de placa amb molt bona roca i ho remates amb la placa fissurada de la Homo.\nAlien Parxis+Gris, repetint groc i Vermell\nCamalot del 0.5 al 2\nPublicat per Cesc a 11:33 0 comentaris\nEtiquetes de comentaris: Clàssica, David Hita, Ecos, Montserrat, Oberta 2010, Roca d'en Sanhida


El ministre de Foment, Íñigo de la Serna, ha traslladat aquest dimecres al conseller de Territori i Sostenibilitat de la Generalitat, Josep Rull, que complirà el nou pla de Rodalies en què està treballant ja el Govern central: "No em menjaré les meves paraules dins de cinc mesos ".\nAixí ho ha manifestat en declaracions als mitjans després de la reunió que ha mantingut amb Rull i amb la consellera de Governació, Administracions Públiques i Habitatge, Meritxell Borràs.\nPer la seva banda, Rull, que ha qualificat la trobada de cordial, ha traslladat a De la Serna seu alt nivell de "escepticisme" davant el nou pla de Rodalies i ha insistit en la necessitat d'executar un traspàs íntegre: infraestructures, trens, vies i catenàries.\nEl ministre ha dit compartir amb Rull el diagnòstic de Rodalies pel que fa a saturació de línies, la tensió a la gestió i les possibilitats de millora, si bé les discrepàncies continuen en un ball de xifres: mentre el conseller assegura que només s'ha complert un 14% del pla de Rodalies 2008-2015 de 4.000 milions i un 5% del pla de 306 milions per a mesures urgents, de la Serna ha indicat que s'han invertit 760 milions entre 2012 i 2016.\n"Més enllà de l'encaix de xifres, ens interessa treballar pels serveis i el futur dels catalans i de forma compartida amb la Generalitat", ha assegurat el ministre, que ha indicat que el Govern ja està treballant en un nou pla de Rodalies actualitzat , del qual no ha detallat inversions ni prioritats contemplades, que vol consensuar amb Catalunya.\nEl conseller ha indicat que el Govern està disposat al diàleg, però ha reclamat fets: "La millor manera de compliment i el millor mecanisme de confiança és el traspàs íntegre de Rodalies".\nPreguntat per si el nou pla de Rodalies acordat amb la Generalitat serà vinculant, De la Serna ha afirmat que serà del tot vinculant i que no se centrarà únicament en la infraestructura, sinó també en el material rodant i la qualitat del servei a l'usuari.\nI és que fa uns mesos Adif va contestar al requeriment que la Generalitat li va enviar al juny com a pas previ al contenciós administratiu per la desinversió a Rodalies allegant que els acords assolits amb el Ministeri de Foment no li vinculaven administrativament a escometre les inversions pactades: "El que diem el complirem. Aquest ministre no a venir aquí a cinc mesos a menjar-se les seves paraules d'avui ".\nDe la Serna també ha destacat el compromís del Govern amb el Corredor Mediterrani, una infraestructura que ha considerat estratègica per al país, i ha avançat que el Govern està treballant en resoldre les incidències tècniques que estan retardant la seva posada en marxa i ha anunciat que en primavera de 2018 s'iniciarà la circulació de trens en proves al tram Tarragona-Vandellòs, el que permetrà reduir en 35 minuts el temps de viatge entre Barcelona i València.\nEntorn del Corredor Mediterrani, un punt de trobada ha estat la voluntat del Govern de designar un coordinador tècnic, una de les principals reivindicacions de Catalunya, i De la Serna ha afirmat que ja té un nom pensat, si bé no ha volgut revelar-lo.\nPer la seva banda, Rull ha assegurat que posarà sobre la taula diversos noms, ja que, ha afegit, una figura consensuada atorgarà més eficiència a aquest eix i el seu desenvolupament.\nAEROPORTS I PORTS\nEl conseller també ha traslladat a De la Serna seva voluntat que el Govern central t raspase a Catalunya la titularitat d'aeroports i ports, una petició que el ministre ha descartat però s'ha obert a compartir decisions en matèria de gestió.\nTambé s'ha abordat en la reunió l'estació intermodal de la Sagrera, de la qual Rull ha destacat l'entorn d'incertesa que l'envolta, la necessitat d'impulsar la B-40 (conegut com a Quart Cinturó) i de reduir la sinistralitat a la N -340 i N-240.


Per molts anys Blanquinegres - Blanquinegres.com | Blanquinegres.com\nEl Liverpool fitxarà a Garay per a suplir a Van Dijk\nBlanquinegres , 1 Abril, 2016\nPer molts anys Blanquinegres\n+ Actualitat Opinió\nSempre és un gust celebrar els aniversaris de les coses que estan vives. Per aquells carrerons del llenguatge, ens podríem posar a debatre sobre les celebracions i les commemoracions, però no ve al cas i tampoc tenim a mà els gots que ens unflen de valor davant el discurs. Com els deia, celebrar és un gust. I els tres anys de Blanquinegres ho és. Un gran gust. Un mitjà eixit de la ment de gent amb ganes, sense jous ni lligams, una alenada d’aire fresc. I en una llengua, la nostra, massa vegades trepitjada, l’última ahir mateix en un ple municipal d’una ciutat important de la nostra terra.\nI no els vaig a avorrir sobre llengües i noms, açò és una celebració, no una homilia lingüística. Els entenc massa seriosos per a entrar en debats inerts a hores d’ara. Estem celebrant el triomf d’un mitjà jove, però referència en el valencianisme futboler en valencià. Que va nàixer molt abans que els grans inseriren continguts en la llengua d’Estellés a la calor del nou aire polític. Perquè ara és (més) fàcil. Fins i tot està ben vist i els castellà parlants entren als despatxos ovals esforçant-se en açò. Gràcies, però ara val menys aqueix esforç, tetes.\nCelebrant, els deia. Gent jove. Molt jove la de Blanquinegres. Insultantment jove, m’atrevisc. Capaços de tenir un ull en la conversa i l’entrepà de damunt la taula i un altre contestant les mencions dels mitjans en els quals treballen sense fer-ho com una falta de respecte. Gent per als quals vindre a la capital té el mateix sentit que tenia per als nostres avis. Una aventura. I que vénen, cada quinze dies a patir, a cridar i a celebrar amb el València. Tot un acte de fe, que traduït en hores de viatge poden ser perfectament dos o, fins i tot, tres. Perquè eixa és l’essència del valencianisme. El romiatge que es realitza des de qualsevol dels pobles. Vertebrant. Creant vasos comunicants amb tacte a bufanda, seient de cotxe i ràdio com a companyia. O prèvies il·lusionants a l’anada i reflexions i debats acalorats a la tornada.\nValencianisme de tota la vida, en definitiva. ADN propi, per damunt de propietats i corrents més o menys interessades.\nFelicitats pel vostre primer tercer aniversari.


Ple al curset de preparació de ral·lis de regularitat - Clàssic Motor Club del Bages\nNo van faltar a la cita i la trentena d'inscrits, el límit previst, va assistir el passat cap de setmana a la 8a edició del Curset de Preparació per a Ral·lis de Regularitat, que enguany vam celebrar a les instal·lacions del Mas de la Sala, a Sallent (Barcelona).\nCom no podia ser d'altra manera, primer de tot va tocar rebre els alumnes i preparar-nos amb un esmorzar de forquilla que en qüestió de minuts ens va portar a anar per feina amb tota l'atenció necessària ja només posada en els 5 punts del temari del curs. Amb força contingut teòric, tot sigui dit.\nLògicament, després de tota l'explicació, va arribar l'extens torn de preguntes amb casos, dubtes i apreciacions que de ben segur van ser útils per a tothom. Ara, esperem que s’apliquin els coneixements adquirits a les proves a què assisteixin. Mira, la Nocturna del Clàssic està ben a prop al calendari!\nVolem agrair d’una forma especial la col·laboració de l’Hotel Mas de la Sala i del seu responsable Sr. Valentí Sala per les atencions rebudes en tot moment.